open-index/open-wikipedia-markdown huggingface dataset:
উত্তর মধ্য হালিশহর ওয়ার্ড

**উত্তর মধ্য হালিশহর** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
উত্তর মধ্য হালিশহর ওয়ার্ডের আয়তন ৪.১০ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী উত্তর মধ্য হালিশহর ওয়ার্ডের মোট জনসংখ্যা ৪১,৯৯৮ জন। এর মধ্যে পুরুষ ২১,৭৭৭ জন এবং মহিলা ২০,২২১ জন। মোট পরিবার ৮,৮৪১টি।

## অবস্থান ও সীমানা
চট্টগ্রাম সিটি কর্পোরেশনের পশ্চিমাংশে উত্তর মধ্য হালিশহর ওয়ার্ডের অবস্থান। এর উত্তরে ২৬নং উত্তর হালিশহর ওয়ার্ড, পূর্বে ২৭নং দক্ষিণ আগ্রাবাদ ওয়ার্ড, দক্ষিণে ৩৬নং গোসাইলডাঙ্গা ওয়ার্ড ও ৩৮নং দক্ষিণ মধ্য হালিশহর ওয়ার্ড এবং পশ্চিমে বঙ্গোপসাগর অবস্থিত।

## প্রশাসনিক কাঠামো
উত্তর মধ্য হালিশহর চট্টগ্রাম সিটি কর্পোরেশনের আওতাধীন ৩৭নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বন্দর থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।

## শিক্ষা ব্যবস্থা
২০১১ সালের আদমশুমারি অনুযায়ী উত্তর মধ্য হালিশহর ওয়ার্ডের সাক্ষরতার হার ৭০.২%। এ ওয়ার্ডে ১টি স্কুল এন্ড কলেজ, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* জরিনা মফজল সিটি কর্পোরেশন কলেজ

;স্কুল এন্ড কলেজ
* চট্টগ্রাম বন্দর বালিকা উচ্চ বিদ্যালয় ও কলেজ

;মাধ্যমিক বিদ্যালয়
* বাংলাদেশ রেলওয়ে সরকারি উচ্চ বিদ্যালয়
* হালিশহর মুন্সীপাড়া উচ্চ বিদ্যালয়

;প্রাথমিক বিদ্যালয়
* আনন্দবাজার সরকারি প্রাথমিক বিদ্যালয়
* ফাতেমা বেগম রেজিস্টার্ড বেসরকারি প্রাথমিক বিদ্যালয়
* হাজী জাকারিয়া রেজিস্টার্ড বেসরকারি প্রাথমিক বিদ্যালয়
* হালিশহর মকবুলিয়া সরকারি প্রাথমিক বিদ্যালয়
* হালিশহর মুন্সীপাড়া সরকারি প্রাথমিক বিদ্যালয়

## দর্শনীয় স্থান
* সমুদ্র সৈকত

## কাউন্সিলরবৃন্দ

## আরও দেখুন
* বন্দর থানা, চট্টগ্রাম
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
বিষয়শ্রেণী:হালিশহর
দুজনে

***দুজনে*** ২০০৯ সালে মুক্তিপ্রাপ্ত প্রণয়ধর্মী ঘরানার ভারতীয় বাংলা চলচ্চিত্র। এসকে মুভিজ প্রযোজিত চলচ্চিত্রটি পরিচালনা করেন রাজিব বিশ্বাস। এই চলচ্চিত্রে মুখ্য ভূমিকায় অভিনয় করেন দেব, শ্রাবন্তী চট্টোপাধ্যায়, খরাজ মুখোপাধ্যায়।

## কাহিনী সংক্ষেপ
ধনী ব্যবসায়ীর ছেলে আকাশ (দেব) একজন মধ্যবিত্ত জেলের মেয়ে মেঘনার(শ্রাবন্তী) প্রেমে পড়ে ঘটনাচক্রে। দুই পরিবারের বিরোধিতা সত্ত্বেও তারা একে অপরের সাথে দেখা করার চেষ্টা করে, আকাশের বাবা কিলার ঠিক করে মেঘনাকে মারার জন্য, শেষ অবধি কি হবে তা জানতে দেখুন দুজনে।

## অভিনয়ে
* দেব - *আকাশ*
* শ্রাবন্তী চট্টোপাধ্যায় - *মেঘনা*
* অরুণ বন্দ্যোপাধ্যায়
* সীমা বিশ্বাস
* দেবেশ রায় চৌধুরী
* অরিজিৎ দত্ত
* খরাজ মুখোপাধ্যায়
* মৌসুমী সাহা
* দ্বীজেন বন্দ্যোপাধ্যায়
* দেবযানী

## সঙ্গীত
এই চলচ্চিত্রের গানের সুর ও সঙ্গীত পরিচালনা করেন জিৎ গাঙ্গুলী।

### গানের তালিকা
# দুজনে
# বধুয়া - জুবিন গার্গ ও মোনালি ঠাকুর
# সোনালি রদ্দুরে - শান ও মোনালি ঠাকুর
# এক টুকরো হাসি
# কার চোখে চোখ - জুবিন গার্গ ও মোনালি ঠাকুর
# জীবনে কি পাবোনা - রামা হো

## মূল্যায়ন
দ্য টাইমস অফ ইন্ডিয়ায় সমালোচকদের বিচারে ছবিটির রেটিং ২.৫/৫ এবং পাঠকের বিচারে ২.৮/৫।

## তথ্যসূত্র

## বহিঃসংযোগ
* 
* গোমোলো-এ দুজনে

বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের রোম্যান্টিক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় রোম্যান্টিক চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
দক্ষিণ মধ্য হালিশহর ওয়ার্ড

**দক্ষিণ মধ্য হালিশহর** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
দক্ষিণ মধ্য হালিশহর ওয়ার্ডের আয়তন ৬.১৪ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী দক্ষিণ মধ্য হালিশহর ওয়ার্ডের মোট জনসংখ্যা ৫৯,৯৯০ জন। এর মধ্যে পুরুষ ৩০,৫০৭ জন এবং মহিলা ২৯,৪৮৩ জন। মোট পরিবার ১৩,৭৪১টি।

## অবস্থান ও সীমানা
চট্টগ্রাম সিটি কর্পোরেশনের পশ্চিমাংশে দক্ষিণ মধ্য হালিশহর ওয়ার্ডের অবস্থান। এর উত্তরে ৩৭নং উত্তর মধ্য হালিশহর ওয়ার্ড; পূর্বে ৩৬নং গোসাইলডাঙ্গা ওয়ার্ড, কর্ণফুলী নদী ও কর্ণফুলী উপজেলার জুলধা ইউনিয়ন; দক্ষিণে ৩৯নং দক্ষিণ হালিশহর ওয়ার্ড এবং পশ্চিমে বঙ্গোপসাগর অবস্থিত।

## প্রশাসনিক কাঠামো
দক্ষিণ মধ্য হালিশহর চট্টগ্রাম সিটি কর্পোরেশনের আওতাধীন ৩৮নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বন্দর থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।

## শিক্ষা ব্যবস্থা
২০১১ সালের আদমশুমারি অনুযায়ী দক্ষিণ মধ্য হালিশহর ওয়ার্ডের সাক্ষরতার হার ৭১.১%। এ ওয়ার্ডে ১টি কলেজ, ১টি মাদ্রাসা, ৫টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* হালিশহর সেন্ট্রাল কলেজ

;মাদ্রাসা
* মাদ্রাসা-এ তৈয়্যবিয়া ইসলামিয়া সুন্নিয়া ফাজিল

;মাধ্যমিক বিদ্যালয়
* নিমতলা উচ্চ বিদ্যালয়
* পোর্ট অথরিটি উচ্চ বিদ্যালয়
* হালিশহর আহমদ মিয়া সিটি কর্পোরেশন বালিকা উচ্চ বিদ্যালয়
* হালিশহর বেগমজান উচ্চ বিদ্যালয়
* হালিশহর মেহের আফজল উচ্চ বিদ্যালয়

;প্রাথমিক বিদ্যালয়
* আজিজিয়া সরকারি প্রাথমিক বিদ্যালয়
* দরবেশিয়া সরকারি প্রাথমিক বিদ্যালয়
* নিশ্চিন্তাপাড়া সরকারি প্রাথমিক বিদ্যালয়
* হালিশহর বেগমজান সরকারি প্রাথমিক বিদ্যালয়

## অর্থনীতি

### ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৮নং দক্ষিণ মধ্য হালিশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

## দর্শনীয় স্থান
* সমুদ্র সৈকত

## কাউন্সিলর

## আরও দেখুন
* বন্দর থানা, চট্টগ্রাম
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
দক্ষিণ হালিশহর ওয়ার্ড

**দক্ষিণ হালিশহর** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
দক্ষিণ হালিশহর ওয়ার্ডের আয়তন ১২.৫৯ বর্গ কিলোমিটার।

## নামকরণ ও ইতিহাস
অষ্টম-নবম শতকে হালিশহর ছিলো ছিল আরব বণিকদের সাময়িক বসবাসের জন্য নির্ধারিত স্থান। আরবী শব্দ 'হাওয়ালে শহর' অর্থ- 'শহরতলি'। হাওয়ালে শহর স্থানটি পরবর্তীতে হালিশহর নামে পরিচিত হয়ে উঠে ।

## জনসংখ্যার উপাত্ত
২০১১ সালের আদমশুমারি অনুযায়ী দক্ষিণ হালিশহর ওয়ার্ডের মোট জনসংখ্যা ১,০৬,২৭২ জন। এর মধ্যে পুরুষ ৫৩,৬৩৫ জন এবং মহিলা ৫২,৬৩৭ জন। মোট পরিবার ২৪,৬৩৪টি।

## অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে দক্ষিণ হালিশহর ওয়ার্ডের অবস্থান। এর উত্তরে ৩৮নং দক্ষিণ মধ্য হালিশহর ওয়ার্ড, পূর্বে কর্ণফুলী নদী ও কর্ণফুলী উপজেলার জুলধা ইউনিয়ন, দক্ষিণে ৪০নং উত্তর পতেঙ্গা ওয়ার্ড এবং পশ্চিমে বঙ্গোপসাগর অবস্থিত।

## প্রশাসনিক কাঠামো
দক্ষিণ হালিশহর চট্টগ্রাম সিটি কর্পোরেশনের আওতাধীন ৩৯নং ওয়ার্ড। এ ওয়ার্ডের পশ্চিমাংশের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার এবং পূর্বাংশ ইপিজেড থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।

## শিক্ষা ব্যবস্থা
২০১১ সালের আদমশুমারি অনুযায়ী দক্ষিণ হালিশহর ওয়ার্ডের সাক্ষরতার হার ৮০.৩%। এ ওয়ার্ডে ১টি কলেজ, ২টি স্কুল এন্ড কলেজ, ১টি মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* ব্যারিস্টার সুলতান আহমেদ চৌধুরী ডিগ্রী কলেজ

;স্কুল এন্ড কলেজ
* বাংলাদেশ নৌবাহিনী স্কুল ও কলেজ চট্টগ্রাম
* বেপজা পাবলিক স্কুল ও কলেজ

;মাদ্রাসা
* বন্দর মোহাম্মদিয়া দাখিল মাদ্রাসা

;মাধ্যমিক বিদ্যালয়
* দক্ষিণ হালিশহর উচ্চ বিদ্যালয়

;প্রাথমিক বিদ্যালয়
* ইসমাঈল সুকানি রেজিস্টার্ড বেসরকারি প্রাথমিক বিদ্যালয়
* কাটাখালী আলীশাহ সরকারি প্রাথমিক বিদ্যালয়
* দক্ষিণ হালিশহর আহমদিয়া সরকারি প্রাথমিক বিদ্যালয়
* দক্ষিণ হালিশহর রেজিস্টার্ড বেসরকারি প্রাথমিক বিদ্যালয়
* নৌবাহিনী আদর্শ সরকারি প্রাথমিক বিদ্যালয়
* মোহাম্মদিয়া সরকারি প্রাথমিক বিদ্যালয়

## অর্থনীতি

### ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৯নং দক্ষিণ হালিশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

## দর্শনীয় স্থান
* সমুদ্র সৈকত

## কাউন্সিলর

## আরও দেখুন
* পতেঙ্গা মডেল থানা
* ইপিজেড থানা
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
উত্তর পতেঙ্গা ওয়ার্ড

**উত্তর পতেঙ্গা** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
উত্তর পতেঙ্গা ওয়ার্ডের আয়তন ১৯.৩০ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী উত্তর পতেঙ্গা ওয়ার্ডের মোট জনসংখ্যা ৮৮,৫৯৩ জন। এর মধ্যে পুরুষ ৪৬,৪৯৬ জন এবং মহিলা ৪২,০৯৭ জন। মোট পরিবার ২১,৫৩৯টি।

## অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে উত্তর পতেঙ্গা ওয়ার্ডের অবস্থান। এর উত্তরে ৩৯নং দক্ষিণ হালিশহর ওয়ার্ড; পূর্বে কর্ণফুলী নদী, কর্ণফুলী উপজেলার জুলধা ইউনিয়ন ও ৪১নং দক্ষিণ পতেঙ্গা ওয়ার্ড, দক্ষিণে ৪১নং দক্ষিণ পতেঙ্গা ওয়ার্ড এবং পশ্চিমে বঙ্গোপসাগর অবস্থিত।

## প্রশাসনিক কাঠামো
উত্তর পতেঙ্গা চট্টগ্রাম সিটি কর্পোরেশনের আওতাধীন ৪০নং ওয়ার্ড। এ ওয়ার্ডের পশ্চিমাংশের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার এবং পূর্বাংশ ইপিজেড থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
* নাবিক কলোনী
* স্টীল মিল
* কাটগড়

## শিক্ষা ব্যবস্থা
২০১১ সালের আদমশুমারি অনুযায়ী উত্তর পতেঙ্গা ওয়ার্ডের সাক্ষরতার হার ৭০.২%। এ ওয়ার্ডে ১টি মাদ্রাসা, ১টি স্কুল এন্ড কলেজ, ৫টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাদ্রাসা
* পতেঙ্গা ইসলামিয়া ফাজিল মাদ্রাসা

;স্কুল এন্ড কলেজ
* পতেঙ্গা সিটি কর্পোরেশন বালিকা স্কুল এন্ড কলেজ

;মাধ্যমিক বিদ্যালয়
* ইস্টার্ণ রিফাইনারী মডেল হাই স্কুল
* চট্টগ্রাম স্টীল মিল উচ্চ বিদ্যালয়
* টিএসপি কমপ্লেক্স মাধ্যমিক বিদ্যালয়
* পতেঙ্গা উচ্চ বিদ্যালয়
* পতেঙ্গা পাবলিক স্কুল

;প্রাথমিক বিদ্যালয়
* আলহাজ্ব হাফিজুর রহমান রেজিস্টার্ড বেসরকারি প্রাথমিক বিদ্যালয়
* কাটগড় সরকারি প্রাথমিক বিদ্যালয়
* জালালিয়া সরকারি প্রাথমিক বিদ্যালয়
* জোনাব আলী সরকারি প্রাথমিক বিদ্যালয়
* টিএসপি কমপ্লেক্স রেজিস্টার্ড বেসরকারি প্রাথমিক বিদ্যালয়
* পতেঙ্গা বোর্ড সরকারি প্রাথমিক বিদ্যালয়
* মীরপাড়া সরকারি প্রাথমিক বিদ্যালয়
* হোসেন আহমদ পাড়া সরকারি প্রাথমিক বিদ্যালয়

## অর্থনীতি

### ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪০নং উত্তর পতেঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

## দর্শনীয় স্থান
* সমুদ্র সৈকত
* বাংলাদেশ নেভাল একাডেমি

## উল্লেখযোগ্য ব্যক্তিত্ব
* হরিশংকর জলদাস –– ঔপন্যাসিক।

## কাউন্সিলর

## আরও দেখুন
* পতেঙ্গা মডেল থানা
* ইপিজেড থানা
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
দক্ষিণ পতেঙ্গা ওয়ার্ড

**দক্ষিণ পতেঙ্গা** বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

## আয়তন
দক্ষিণ পতেঙ্গা ওয়ার্ডের আয়তন ১৭.২৬ বর্গ কিলোমিটার।

## জনসংখ্যার উপাত্ত
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের মোট জনসংখ্যা ৪৪,০৮৪ জন। এর মধ্যে পুরুষ ২৩,২৫৬ জন এবং মহিলা ২০,৮২৮ জন। মোট পরিবার ৮,৫৮৬টি।

## অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে দক্ষিণ পতেঙ্গা ওয়ার্ডের অবস্থান। এর উত্তরে ৪০নং উত্তর পতেঙ্গা ওয়ার্ড, পূর্বে কর্ণফুলী নদী ও কর্ণফুলী উপজেলার বড় উঠান ইউনিয়ন, দক্ষিণে কর্ণফুলী নদী ও আনোয়ারা উপজেলার বৈরাগ ইউনিয়ন এবং পশ্চিমে ৪০নং উত্তর পতেঙ্গা ওয়ার্ড ও বঙ্গোপসাগর অবস্থিত।

## প্রশাসনিক কাঠামো
দক্ষিণ পতেঙ্গা চট্টগ্রাম সিটি কর্পোরেশনের আওতাধীন ৪১নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
* চৌধুরীপাড়া
* নাজিরপাড়া
* পরাপাড়া
* বিএনএ
* লালদৈর চর
* দক্ষিণ বন্দর

## শিক্ষা ব্যবস্থা
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের সাক্ষরতার হার ৬৯.৪%। এ ওয়ার্ডে ১টি কলেজ, ২টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* বি এ এফ শাহীন কলেজ, চট্টগ্রাম

;মাদ্রাসা
* দক্ষিণ পতেঙ্গা জয়নুল উলুম দাখিল মাদ্রাসা
* মাইজপাড়া গাউছিয়া সুন্নিয়া দাখিল মাদ্রাসা

;মাধ্যমিক বিদ্যালয়
* চট্টগ্রাম বিমানবন্দর উচ্চ বিদ্যালয়
* দক্ষিণ পতেঙ্গা সিটি কর্পোরেশন উচ্চ বিদ্যালয়

;প্রাথমিক বিদ্যালয়
* ওয়াইজ মোহাম্মদ চৌধুরী পাড়া সরকারি প্রাথমিক বিদ্যালয়
* ডেইলপাড়া সরকারি প্রাথমিক বিদ্যালয়
* দক্ষিণ পতেঙ্গা সরকারি প্রাথমিক বিদ্যালয়
* নাজিরপাড়া সরকারি প্রাথমিক বিদ্যালয়
* পোরাপাড়া সরকারি প্রাথমিক বিদ্যালয়
* বিমানবন্দর সরকারি প্রাথমিক বিদ্যালয়
* লালদিয়ার চর সরকারি প্রাথমিক বিদ্যালয়
* হাজী মোহাম্মদ আলী রেজিস্টার্ড বেসরকারি প্রাথমিক বিদ্যালয়
* হাফেজ মোবারক আলী শাহ রেজিস্টার্ড বেসরকারি প্রাথমিক বিদ্যালয়

## অর্থনীতি

### ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

## দর্শনীয় স্থান
* পতেঙ্গা সমুদ্র সৈকত
* শাহ আমানত আন্তর্জাতিক বিমানবন্দর
* কর্ণফুলি নদীর মোহনা
* বিএনএ গলফ ক্লাব

## কাউন্সিলর

## আরও দেখুন
* পতেঙ্গা মডেল থানা
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের ওয়ার্ড
মোহাম্মদ ইদ্রিস আলী খান

**মো. ইদ্রিস আলী খান** (জন্ম: অজানা - মৃত্যু: ৩১ মার্চ, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মোহাম্মদ ইদ্রিস আলী খানের জন্ম মুন্সীগঞ্জ জেলার সিরাজদীখান উপজেলার রাজানগর ইউনিয়নের তেঘরিয়া গ্রামে। তার বাবার নাম নওশের আলী খান এবং মায়ের নাম হাবিবুন নেছা। তার স্ত্রীর নাম সুলতানা খান। তার তিন ছেলে, দুই মেয়ে। 

## কর্মজীবন
১৯৭১ সালে জয়পুরহাট চিনিকলে কর্মরত ছিলেন মোহাম্মদ ইদ্রিস আলী খান। চিনিকলে যোগ দেওয়ার আগে তিনি পাকিস্তান সেনাবাহিনীর ইএমই কোরে চাকরি করতেন। মুক্তিযুদ্ধ শুরু হলে প্রতিরোধযুদ্ধে যোগ দেন। এ সময় বৃহত্তর বগুড়া ও রাজশাহী জেলায় পাকিস্তান সেনাবাহিনীর বিরুদ্ধে বেশ কয়েকটি সফল অ্যামবুশে তিনি নেতৃত্ব দেন। পরে মুক্তিবাহিনীর ৭ নম্বর সেক্টরের হামজাপুর সাব-সেক্টরে সাব-সেক্টর কমান্ডার হিসেবে দায়িত্ব পালন করেন। সাব-সেক্টর কমান্ডার হিসেবে দায়িত্ব পালনের পাশাপাশি তিনি কয়েকটি সম্মুখযুদ্ধেও প্রত্যক্ষভাবে অংশ নেন। ১০ ডিসেম্বর দিনাজপুর জেলার বিরলে এক যুদ্ধে তিনি আহত হন।

## মুক্তিযুদ্ধে ভূমিকা
১৯৭১ সালের ২৫ মে জয়পুরহাট জেলার পাঁচবিবি উপজেলার অন্তর্গত গোবিন্দপুরের অবস্থান ছিল পার্বতীপুর-সান্তাহার রেলপথ পাঁচবিবি এলাকায় ভারতীয় সীমান্তের খুব কাছে। সেদিন মুক্তিযোদ্ধারা মোহাম্মদ ইদ্রিস আলী খানের নেতৃত্বে সেখানে চলন্ত ট্রেনে অ্যামবুশ করেন। ২৪ মে গভীর রাতে মুক্তিযোদ্ধারা ভারতের অভ্যন্তরের সোবরা ক্যাম্প থেকে গোবিন্দপুরে যান। সোবরা থেকে গোবিন্দপুরের দূরত্ব কম ছিল না। এই অপারেশনের জন্য মোহাম্মদ ইদ্রিস আলী খান নিজ উদ্যোগে ভারতের বালুরঘাটে একটি লেদ মেশিনের দোকানে হাই কার্বন স্টিলের এমএস পাইপ দিয়ে ছয়টি তিন ইঞ্চি মর্টার ব্যারেল তৈরি করেন। সেগুলো দিয়ে মুক্তিযোদ্ধারা নিখুঁতভাবে গোলা নিক্ষেপ করেন। এ ছাড়া মুক্তিবাহিনীর তৃতীয় ইস্ট বেঙ্গল রেজিমেন্ট তাদের আরআর গান ও রকেট লাঞ্চার এবং সেগুলো চালানোর জন্য লোকবল দিয়ে সাহায্য করে। সেদিন গভীর রাতে ভারত থেকে সীমান্ত অতিক্রম করে একদল মুক্তিযোদ্ধা প্রবেশ করলেন বাংলাদেশের ভেতরে। তাদের নেতৃত্বে মোহাম্মদ ইদ্রিস আলী খান। দ্রুত তারা পৌঁছে গেলেন নির্দিষ্ট স্থানে। মুক্তিযোদ্ধারা অন্ধকারে শুরু করলেন বাংকার খোঁড়ার কাজ। সকাল হওয়ার আগেই শেষ করলেন সব প্রস্তুতিমূলক কাজ। তারপর অবস্থান নিলেন বাংকারের ভেতরে। মুক্তিযোদ্ধারা ওত পেতে বসে ছিলেন। তারা অপেক্ষায় ছিলেন ট্রেনের জন্য। একটু পর দেখা গেল, একটি ট্রেন এগিয়ে আসছে। ট্রেন আওতার মধ্যে আসামাত্র গর্জে উঠল তাদের আরআর গান ও রকেট লাঞ্চার। একই সঙ্গে শুরু হলো মেশিনগান ও লাইট মেশিনগানের গুলি। নির্ভুল গোলাগুলিতে ট্রেনের বেশির ভাগ বগি বিধ্বস্ত। অর্ধেক বগি লাইনচ্যুত হয়ে পড়ে গেল। এরপর মুক্তিযোদ্ধারা সময়ক্ষেপণ না করে দ্রুত সরে পড়লেন সেখান থেকে। ওই অপারেশনে ট্রেনের ব্যাপক ক্ষতি হয়। ট্রেনে ছিল অনেক পাকিস্তানি সেনা ও বিপুলসংখ্যক সশস্ত্র বিহারি। অ্যামবুশে প্রায় ৮০ জন পাকিস্তানি সেনা ও সশস্ত্র বিহারি হতাহত হয়। জীবিতরা রেললাইনকে আড়াল করে অবস্থান নিয়ে মুক্তিযোদ্ধাদের ওপর পাল্টা আক্রমণ চালায়। কিন্তু মুক্তিযোদ্ধাদের কোনো ক্ষতি হয়নি। ওই অপারেশনের পর পার্বতীপুর-সান্তাহার রেলপথে বেশ কয়েক দিন রেল যোগাযোগ বন্ধ থাকে। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:জন্মের সাল অজানা
বিষয়শ্রেণী:১৯৭২-এ মৃত্যু
খড়্গপুর রেলওয়ে বিভাগ

**খড়গপুর রেলওয়ে বিভাগ ** হল ভারতীয় রেল-এর অন্তন্তর্গত দক্ষিণ পূর্ব রেলপথের চারটি রেল বিভাগের একটি। এই রেল বিভাগটি ১৪ এপ্রিল ১৯৫২ সালে গঠিত হয়েছিল এবং এর সদর দফতর ভারতের পশ্চিমবঙ্গ রাজ্যের খড়গপুরে অবস্থিত। আদ্রা রেলওয়ে বিভাগ, চক্রধর রেলওয়ে বিভাগ এবং রাঁচি রেল বিভাগের অন্য তিনটি রেল বিভাগ রয়েছে দক্ষিণ-পূর্ব রেল জোনের অধীনে, হাওড়া, কলকাতা সদর দফতর।
## রেল স্টেশনোর তালিকা ও শহর
ওই তালিকায় স্টেশন ও তার সম্পর্কে তথ্য।

## তথ্যসূত্র

বিষয়শ্রেণী:ভারতীয় রেল
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
বিষয়শ্রেণী:খড়গপুরের পরিবহন
বিষয়শ্রেণী:খড়গপুর রেলওয়ে বিভাগ
খড়্গপুর জংশন রেলওয়ে স্টেশন

**খড়গপুর রেলওয়ে স্টেশন**  ভারতীয় রাজ্য পশ্চিমবঙ্গের পশ্চিম মেদিনীপুর জেলার খড়গপুর মহকুমা একটি রেলওয়ে স্টেশন।

## ইতিহাস
খড়্গপুর জংশন প্রতিষ্ঠা করা হয়েছিল ১৮৯৮-৯৯ সালে, ১৮৯৯ সালে নববর্ষের দিন বেঙ্গল নাগপুর রেলপথের খড়গপুর-কটক লাইনের ঊদঘাটন হয়। অন্যদিকে, ১৯ এপ্রিল ১৯০০ তারিখে কোলাঘাটের রূপনরয়নের নদীর উপর সেতুটি খোলার সাথে সাথে হাওড়াকে খড়গপুরের সাথে সংযুক্ত করা হয়েছিল। একই বছরে খড়গপুর ও সিনাই সঙ্গে যুক্ত ছিল। লাইন ১৮৯৮-৯৯ সালে প্রস্তুত ছিল খড়গপুর-মেদিনীপুর শাখা লাইন খোলা হয় ১৯০১ সালে।

## প্ল্যাটফর্মের দৈর্ঘ্য
গোরক্ষপুর এবং কেরালায় কোল্লাম জংশনের, পরে খড়গপুরের দৈর্ঘ্য ১০৭২.৫ মিটার (৩,৫১৯ ফুট) এর সাথে বিশ্বের তৃতীয় দীর্ঘতম রেলওয়ে প্ল্যাটফর্ম।  গোরক্ষপুর রেলওয়ে স্টেশনের রি-মডেলিং সম্পন্ন হয় এবং ৬ অক্টোবর ২০১৩ তারিখে নতুন প্ল্যাটফর্ম উদ্বোধন করা হয়। এরপ পূর্ববর্তী সময়  পর্যন্ত খড়গপুর বহু বছর ধরে বিশ্বের সবচেয়ে দীর্ঘতম প্ল্যাটফর্মের স্বীকৃতি পেয়েছে।

খড়গপুর জংশনের  ১ এবং ৩, এবং ২ এবং ৪ নম্বর প্লাটফর্ম পরস্পর সংলগ্ন। ২৪ কোচ করমন্ডল এক্সপ্রেস খড়গপুর জংশনে ৩ নম্বর প্লাটফর্মে থামলে   তার লেজ ১ নম্বর প্ল্যাটফর্মের সম দূরত্ব পর্যন্ত  প্রসারিত থাকে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের জংশন রেলওয়ে স্টেশন
বিষয়শ্রেণী:পশ্চিম মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:খড়গপুরের পরিবহন
বিষয়শ্রেণী:ভারতীয় রেলের এ১ শ্রেণির স্টেশন
শিকাগো ‘‘এল’’

**শিকাগো "এল"** (সংক্ষিপ্ত ভাবে "এলিভেটেড")  হচ্ছে দ্রুতগামী গণপরিবহন ব্যবস্থা, যা শিকাগো শহর এবং মার্কিন যুক্তরাষ্ট্রের ইলিনয় রাজ্যের পার্শ্ববর্তী উপকূলে রেল পরিষেবা প্রদান  করে। এটি শিকাগো ট্রানজিট অথরিটি (সিটিএ) দ্বারা পরিচালিত হয়। এই দ্রুতগামী গণপরিবহন ব্যবস্থাটি মার্কিন যুক্তরাষ্ট্রের চতুর্থ বৃহত্তম দ্রুতগামী গণপরিবহন ব্যবস্থা এবং মার্কিন যুক্তরাষ্ট্রের দ্বিতীয় ব্যস্ততম দ্রুতগামী রেল গণপরিবহন ব্যবস্থা, যার মোট রুট দৈর্ঘ্য ১০২.৮ মাইল (১৬৫.৪ কিমি)। ২০১৬ সালে, "এল" ব্যবস্থায় ১,৪৯২ টি রেল গাড়ি, আটটি আলাদা রুট এবং ১৪৫ টি ট্রেন স্টেশন ছিল; সপ্তাহের কর্মদিবসে গড় যাত্রী ছিল ৭,৫৯,৮৬৬ জন।

নিউ ইয়র্ক সিটি সাবওয়ে ও  শিকাগো এর "এল" তার নেটওয়ার্কের কিছু অংশে ২৪ ঘণ্টা পরিষেবা প্রদান করা হয়, এই পরিষেবার জন্য এটি মার্কিন যুক্তরাষ্ট্রে শুধুমাত্র পাঁচটি দ্রুতগামী গণপরিবহন ব্যবস্থাগুলির মধ্যে একটি। এর শিকাগো "এল"- এর প্রাচীনতম অংশগুলি ১৮৯২ সালে পরিষেবা শুরু করে, নিউইয়র্ক সিটির এলিভেটেড লাইন পরে এটি আমেরিকার দ্বিতীয় প্রাচীনতম দ্রুতগামী গণপরিবহন ব্যবস্থা করে তোলে।

শিকাগো শহরের ঘনবসতিপূর্ণ শহরের প্রবৃদ্ধির সাথে সাথে "এল" শহরের মধ্যে ছড়িয়ে পড়ে, এটি শহরের অন্যতম বৈশিষ্ট্য। "এল" লুপ আটটি দ্রুত গতির রেল লাইন  দ্বারা গঠিত। ব্যবস্থাটি "এল" নাম অর্জনের কারণ হল ব্যবস্থাটির বৃহত অংশ উত্তোলিত রেলপথে পরিচালিত হয়, তবে কিছু অংশ সুড়ঙ্গ, ভূমিস্তরে বা খোলামুখ গর্তের মধ্যে পরিচালিত হয়।

২০০৫ সালের একটি জরিপে শিকাগো ট্রিবিউনের পাঠকরা লেকফ্রন্ট এবং রাইগলি ফিল্ডের পরে "শিকাগোর সাতটি বিস্ময়"-এর একটি হিসাবে ভোট দিয়েছেন, তবে "এল" এর পরে স্থান পেয়েছে উইলিস টাওয়ারের (পূর্বে সিয়ারস টাওয়ার), ওয়াটার টাওয়ার, শিকাগো বিশ্ববিদ্যালয় এবং বিজ্ঞান ও শিল্প যাদুঘর।

## টীকা

## তথ্যসূত্র

## বহিঃসংযোগ

বিষয়শ্রেণী:শিকাগোর যাতায়াতব্যবস্থা
বিষয়শ্রেণী:শিকাগোর রেলপথ
বিষয়শ্রেণী:মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
গ্যাব্রিয়েল পেরী

**গ্যাব্রিয়েল পেরী** (ইংরেজি: Gabriel Peŕi) (৯ ফেব্রুয়ারি, ১৯০২ - ১৫ ডিসেম্বর, ১৯৪১) একজন ফরাসী সাম্যবাদী সাংবাদিক, রাজনীতিবিদ ও বিপ্লবী। দ্বিতীয় বিশ্বযুদ্ধের সময় ফরাসী প্রতিরোধ বাহিনীতে যোগ দেন ও নাজী বাহিনীর হাতে শহীদ হন।

## প্রারম্ভিক জীবন
পেরী ফ্রান্স দেশের তুঁলোন শহরে একটি করসিয়ান পরিবারে জন্মগ্রহণ করেন। আর্থিক কারণে অল্পবয়সে প্রাতিষ্ঠানিক শিক্ষা ত্যাগ করতে বাধ্য হন। প্রথম বিশ্বযুদ্ধ এবং ১৯১৭ সালের রুশ বিপ্লব তার মনের ওপর ছাপ ফেলেছিল গভীরভাবে। তিনি সাম্যবাদী রাজনীতিতে যোগ দেন এবং সাংবাদিকতা করতে থাকেন। আইক্স-এন-প্রভিন্স ও মার্শেইলে পত্রিকায় লিখতেন।

## বিপ্লবী কর্মকাণ্ড
২২ বছর বয়েসে পেরী ফ্রান্সের সাম্যবাদী দৈনিক পত্রিকা লাইমানাইটের বৈদেশিক রাজনীতি বিভাগের দাপ্তরিক ম্যানেজার হন। এরপরে আর্জেন্টেউল কমিউনের ডেপুটি নির্বাচিত হন ১৯৩২ সালে। ১৯৩৬ সালে তিনি এই পদে পূননির্বাচিত হয়েছিলেন। ফ্রান্সের জাতীয় এসেম্বলিতে পেরি একজন দক্ষ কূটনীতিক ও আন্তর্জাতিক সম্পর্ক বিশেষজ্ঞ হয়ে ওঠেন। তিনি ফরাসী কমিউনিস্ট পার্টি ও ফ্যাসিবিরোধী সংগ্রামের নেতা হিসেবেও প্রতিষ্ঠা পান। ইতালির ফ্যাসিস্ট নেতা বেনিতো মুসোলিনির সমালোচনার পাশাপাশি স্পেনের গৃহযুদ্ধে ফ্রান্সের নীরব থাকার নিন্দা করেন। নাৎসি জার্মানিতে ফ্যাসিস্ট শাসনের তিনি ছিলেন কঠোর সমালোচক।

## মৃত্যু
১৯৪০ সালে নাৎসি পার্টি ফ্রান্স দখল করে। ১৯৪১ খ্রিষ্টাব্দের ১৮ মে প্রতিরোধ বাহিনীর অন্যতম নেতা গ্যাব্রিয়েল পেরী গ্রেপ্তার হন। সেই বছরের ১৫ ডিসেম্বর মন্ট ভেলেরিয়েন দুর্গে তাকে গুলি করে হত্যা করা হয়। একই সাথে আরো ৯১ জন বিপ্লবীকেও হত্যা করে নাৎসীরা। সাহিত্যিক আলবেয়ার কামু লিয়ন শহরে থাকাকালীন এই হত্যার খবর পান সংবাদপত্র মারফত। কামু তার 'ফ্রম দ্য এবসার্ড রিভোল্ট' গ্রন্থে এই ঘটনার কথা উল্লেখ করেছেন।

## স্মৃতি
প্যারিস ও লিওন শহরের মেট্রো স্টেশন থেকে শুরু করে ফ্রান্সের একাধিক বিদ্যালয় ও রাস্তার নামকরণ করা হয় বিপ্লবী পেরীর স্মৃতিতে। কবি লুই আরাগঁ ও পল এলুয়ার পেরীর স্মরনে কবিতা লিখেছেন।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:২০শ শতাব্দীর সাংবাদিক
বিষয়শ্রেণী:মৃত্যুদণ্ড কার্যকর হওয়া রাজনীতিবিদ
বিষয়শ্রেণী:মার্ক্সবাদী সাংবাদিক
চেডিন ন্যাশন

**চেডিন নাতাশা ন্যাশন** (; জন্ম: ৩১ অক্টোবর, ১৯৮৬) জামাইকায় জন্মগ্রহণকারী প্রথিতযশা ওয়েস্ট ইন্ডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলত‍ঃ ডানহাতি মিডিয়াম বোলার হিসেবে খেলে থাকেন। এছাড়াও নিচের সারিতে ডানহাতে ব্যাটিং করে পারদর্শীতা দেখিয়েছেন **চেডিন ন্যাশন**।

## খেলোয়াড়ী জীবন
২৪ জুন, ২০০৮ তারিখে আয়ারল্যান্ড সফরে স্বাগতিক আয়ারল্যান্ডের বিপক্ষে তার ওডিআই অভিষেক হয়। একই সফরে আয়ারল্যান্ডের দলের বিপক্ষে ২৭ জুন তারিখে টুয়েন্টি২০ আন্তর্জাতিকে অভিষিক্ত হন তিনি। পরের মাসে নেদারল্যান্ডস ও ইংল্যান্ড সফরে যান।

নভেম্বর, ২০০৯ সালে ইংল্যান্ডের বিপক্ষে ওডিআই সিরিজের প্রথম খেলায় পাৎচ ওভারে ৩/২২ পান ও দলকে অপ্রত্যাশিতভাবে ৪০ রানের বিজয় এনে দেন।

অক্টোবর, ২০১৬ সালে পরের মাসে ভারত সফরের জন্য ওয়েস্ট ইন্ডিজ দলের সদস্য মনোনীত হন। এরপর ৯ মে, ২০১৭ তারিখে আসন্ন ক্রিকেট বিশ্বকাপকে ঘিরে স্তাফানি টেলরকে অভিষিক্ত করে ১৫-সদস্যের তালিকা ঘোষণা করা হয়। এতে তিনিও অন্যতম সদস্যরূপে অন্তর্ভুক্ত হন।

## তথ্যসূত্র

## আরও দেখুন
* শানেল ডেলি
* স্তাফানি টেলর
* ২০১৭ মহিলা ক্রিকেট বিশ্বকাপের দলসমূহ

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:ওয়েস্ট ইন্ডিজের নারী ক্রিকেটার
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী ক্রিকেট অধিনায়ক
বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:জ্যামাইকান নারী ক্রিকেটার
বিষয়শ্রেণী:জামাইকার নারী ক্রিকেট অধিনায়ক
উইন্ডামেয়ার হোটেল

**উইন্ডামেয়ার হোটেল** হল একটি ঔপনিবেশিক হোটেল। এটি পশ্চিমবঙ্গের দার্জিলিং শহরে অবজার্ভেটরি হিলের উপর অবস্থিত। ১৮৪১ সালে প্রতিষ্ঠার সময় এটি ছিল চা আবাদকারীদের বোর্ডিং হাউস। ১৮৮০-এর দশকে চুক্তিবদ্ধ অন্যান্য রাজন্যবর্গও এখানে থাকতেন। সেই সময় এটির নাম ছিল ‘অ্যাডা ভিলা’। ১৯৩৯ সালে এটিকে হোটেলে রূপান্তরিত করা হয়।

## ইতিহাস
১৮৪১ সালে সেই সময়কার ব্রিটিশ ভারতের দার্জিলিং-এ অবিবাহিত ব্রিটিশ চা আবাদকারীদের বাসস্থান হিসাবে এই হোটেলটি চালু হয়। ১৮৮০-এর দশকে এটিকে বোর্ডিং হাউস হিসাবে খুলে দেওয়া হয়। ‘অ্যাডা ভিলা’ নামে সম্পত্তিটির মালিক হলেন রবীন মুখার্জির পরিবারবর্গ। টেন্ডাফ লা নামে তিব্বতি বংশোদ্ভূত এক সিক্কিমির কাছে এটি লিজ দেওয়া ছিল। তিনিই এটিকে হোটেলে রূপান্তরিত করেন এবং নাম দেন উইন্ডামেয়ার। আগে যে লোরেটো কনভেন্ট ছিল, সেটি প্রসারিত করে ও অধিগ্রহণ করে হোটেলের একটি নতুন উইং চালু হয়।

১৯৫৯ সালে সিক্কিমের যুবরাজ পালডেন থোনডুপ নামগয়াল তাঁর ভাবী স্ত্রী হোপ কুকের প্রথম দেখা পান উইন্ডামেয়ার হোটেলে।

এই হোটেল থেকে নিচে চা বাগান এবং বিশ্বের তৃতীয় সর্বোচ্চ শৃঙ্গ কাঞ্চনজঙ্ঘা খুব স্পষ্ট দেখা যায়।

## সূত্র

* http://www.spectator.co.uk/2008/05/sacred-heights/ Sacred heights

## বাইরের জানলা

* উইন্ডামেয়ার হোটেল, দার্জিলিং ভারত

বিষয়শ্রেণী:দার্জিলিঙের পর্যটন কেন্দ্র
বিষয়শ্রেণী:পশ্চিমবঙ্গের হোটেল
বিষয়শ্রেণী:দার্জিলিং-এর ভবন
বিষয়শ্রেণী:ভারতের ঐতিহ্যবাহী হোটেল
বিষয়শ্রেণী:দার্জিলিঙের হোটেল
বিষয়শ্রেণী:১৯৩৯-এ প্রতিষ্ঠিত হোটেল
লাপোনিয়ার এলাকা

**লাপোনিয়ার এলাকা** একটি বড় পর্বতময় বন্যপ্রাণী সংবলিত এলাকা যা উত্তর সুইডেনের ল্যাপল্যান্ড প্রদেশের অন্তর্গত, বা আরো স্পষ্ট করে গালিভার পৌরসভা, আরিয়েপ্লগ পৌরসভা ও ইয়কমক পৌরসভায়।

১৯৯৬ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভূক্ত হয়। এই এলাকার বেশিরভাগটাই বিংশ শতাব্দীর শুরু থেকেই সুরক্ষিত অবস্থায় আছে। এটি সাংস্কৃতিক ও প্রাকৃতিক বা মিশ্র স্থান হিসেবে তালিকাভূক্ত হয়েছে। 

এর মোট এলাকা প্রায় ৯৪০০ বর্গ কিলোমিটার বা ৩৬০০ বর্গ মাইল। এটি বিশ্বের বৃহত্তম অপরিবর্তিত প্রাকৃতিক এলাকা যা এখনও আদিবাসী দ্বারা কর্ষিত। এখানের আদিবাসীরা হল বল্গা হরিণ পালন করা সামি সম্প্রদায়।  পুরো এলাকার কিছু অংশ ওরা চারণভূমি হিসেবে ব্যবহার করে। যেহেতু এলাকাটি বিশাল তাই ভৌগোলিকভাবে এখানে ব্যাপক পরিবর্তন লক্ষ্য করা যায়। পাহাড়, নদী ও হ্রদ দ্বারা এলাকাটি ভর্তি।

## চিত্রশালা

File:2010 Aug. laponia beauty from above.JPG|লাপোনিয়া উপর থেকে
File:Laponia, Sweden - panoramio.jpg|চওড়া দৃশ্য 
File:Laponia, Sweden - panoramio (1).jpg|চওড়া দৃশ্য 
File:Kårtejaure from treeline.jpg|
File:Sapmi Lappland.jpg|
File:Sjaunja-Ritelpakte.jpg|


## তথ্যসূত্র

বিষয়শ্রেণী:সুইডেনের বিশ্ব ঐতিহ্যবাহী স্থান
দীঘা রেলওয়ে স্টেশন

**দীঘা রেলওয়ে স্টেশন** তমলুক–দীঘা শাখা রেলপথের একটি টার্মিনাল স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। এটি দীঘা সমুদ্রপৃষ্ঠের সামান্য উচ্চতায় অবস্থিত এবং নিউ দীঘা সমুদ্র সৈকতের কাছাকাছি।

## ইতিহাস
১৯৬৮ সালে হলদিয়া বন্দর নির্মাণ করার সময় পাঁশকুড়া–দুর্গাচক রেলপথ চালু হয়েছিল। পরবর্তীকালে একে হলদিয়া পর্যন্ত প্রসারিত করা হয়েছিল। 

২০০৪ সালে তমলুক–দীঘা রেলপথ চালু হয়েছিল।

## প্রস্তাবিত রেলপথ
২০১৩ সাল থেকে খড়গপুর–পুরী রেলপথের মাধ্যমে দীঘাকে জলেশ্বরের সঙ্গে সংযুক্ত করার প্রস্তাব করা হয়েছে।

## চিত্রশালা

Digha Railway Station.jpg|দীঘা স্টেশনের অভ্যন্তরীণ দৃশ্য
Express train at Digha station (cropped).jpg|দীঘা স্টেশনে তাম্রলিপ্ত এক্সপ্রেস ট্রেন


## তথ্যসূত্র

## বহিঃসংযোগ
* 

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:দীঘা
মোহাম্মদ সেলিম (বীর প্রতীক)

:

শহীদ **মোহাম্মদ সেলিম** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ সেলিমের জন্ম কিশোরগঞ্জ জেলার কুলিয়ারচর উপজেলার কাশিমনগর গ্রামে। তার বাবার নাম মো. আলী আকবর এবং মায়ের নাম নূর বানু। তিনি অবিবাহিত ছিলেন। 

## কর্মজীবন
১৯৭১ সালে ছিলেন ২০ বছরের যুবক ছিলেন মোহাম্মদ সেলিম। ১৯৭০ সালে উচ্চমাধ্যমিক পাস করে পাকিস্তান বিমানবাহিনীতে যোগ দেওয়ার জন্য পরীক্ষা দেন তিনি। পরীক্ষায় উত্তীর্ণ হয়ে জিডি পাইলট হিসেবে মনোনীত হন। ফেব্রুয়ারি মাসে চিঠি পান। কিন্তু তিনি পাকিস্তান বিমানবাহিনীতে আর যোগ দেননি। মুক্তিযুদ্ধ শুরু হলে প্রতিরোধযুদ্ধে যোগ দেন। পরে ভারতে গিয়ে প্রশিক্ষণ নিয়ে যুদ্ধ করেন ২ নম্বর সেক্টরে।

## মুক্তিযুদ্ধে ভূমিকা
১৯৭১ সালের ২৬ নভেম্বর কিশোরগঞ্জ জেলা শহরের কাছে প্যারাভাঙ্গা ও পার্শ্ববর্তী এলাকার কিছু মুক্তিযোদ্ধা ছিলেন ২ নম্বর সেক্টরে। নভেম্বর মাসে তারা সেক্টর কমান্ডারের অনুমতি নিয়ে নিজ এলাকায় গেরিলা যুদ্ধ করার জন্য আসেন লতিফপুর গ্রামে। খায়রুল জাহানের গ্রামের বাড়ি ছিল লতিফপুরে। আর তাদের গোপন শিবির ছিল প্যারাভাঙ্গায়। কয়েকটি ছোটখাটো অপারেশনের পর খায়রুল জাহান ও মোহাম্মদ সেলিম মিলে সিদ্ধান্ত নেন ২৬ নভেম্বর সকালে তারা শহরের উপকণ্ঠের রাজাকার ক্যাম্প আক্রমণ করবেন। এদিকে রাজাকারদের মাধ্যমে পাকিস্তানি সেনারা তাদের খবর পেয়ে যায়।
মোহাম্মদ সেলিমের দলনেতা খায়রুল জাহান (বীর প্রতীক) সিদ্ধান্ত নেন শহরের উপকণ্ঠের রাজাকার ক্যাম্প আক্রমণের। রাতে সব প্রস্তুতি নিয়ে রাখলেন। শেষ রাতে তারা নিজেরাই আক্রান্ত হলেন। শতাধিক পাকিস্তানি সেনা ও রাজাকার মিলে মুক্তিযোদ্ধাদের ক্ষুদ্র দলকে চারদিক থেকে ঘেরাও করে ব্যাপক গোলাগুলি শুরু করল। বিপুল বিক্রমে আক্রমণ প্রতিহত করতে থাকলেন মুক্তিযোদ্ধারা। কিন্তু কিছুক্ষণের মধ্যেই তাদের প্রতিরোধ ভেঙে পড়ল। মোহাম্মদ সেলিম ও তার দলনেতা বুঝতে পারলেন সম্মুখযুদ্ধে তারা সবাই মারা পড়বেন। সহযোদ্ধাদের বাঁচাতে হবে। সিদ্ধান্ত নিলেন তারা দুজন পাকিস্তানি সেনা ও রাজাকারদের প্রতিরোধ করবেন। সেই সুযোগে সহযোদ্ধারা পালিয়ে যাবেন। এরপর তারা দুজন যুদ্ধ করতে থাকলেন। সহযোদ্ধারা পশ্চাদপসরণ করে বেঁচে গেলেন। 
২৬ নভেম্বর ভোরে একদল পাকিস্তানি সেনা ও বিপুলসংখ্যক রাজাকার তাদের চারদিক থেকে আক্রমণ করে। মুক্তিযোদ্ধারাও পাল্টা আক্রমণ করেন। কিন্তু মুক্তিযোদ্ধারা সংখ্যায় ছিলেন অনেক কম। ফলে তাদের প্রতিরোধ ভেঙে পড়ে। এ অবস্থায় সেলিম ও খায়রুল জাহান সহযোদ্ধাদের পালিয়ে যাওয়ার নির্দেশ দেন। তাদের দুজনের কভারিং ফায়ারিংয়ের আড়ালে সহযোদ্ধারা পশ্চাদপসরণ করতে সক্ষম হলেও তারা দুজন শহীদ হন। সেলিম ধরা পড়ার আগ মুহূর্তে নিজের ওপর নিজেই গ্রেনেড চার্জ করে আত্মাহুতি দেন। রাজাকাররা তার প্রাণহীন দেহ বেয়নেট দিয়ে খুঁচিয়ে ক্ষতবিক্ষত করে। এতেও তাদের আক্রোশ মেটেনি। সেলিমের ক্ষতবিক্ষত দেহ রাজাকাররা রিকশায় করে সারা শহরময় ঘুরিয়ে জনগণকে দেখিয়ে উল্লাস করে। পরে তার লাশ অজ্ঞাত স্থানে ফেলে দেয়। খোঁজ করেও লাশ পাওয়া যায়নি। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আবেদ হোসেন খান

**আবেদ হোসেন খান** (১ এপ্রিল, ১৯২৯ - ২৯ এপ্রিল, ১৯৯৬) ছিলেন একজন বাংলাদেশী উচ্চাঙ্গ সঙ্গীতশিল্পী, সেতার বাদক ও সুরকার। তার জন্ম হয় উপমহাদেশের অন্যতম এক সঙ্গীত পরিবারে। তিনি ১৯৭৩ সালে 'ওস্তাদ আয়েত আলী খাঁ সঙ্গীত নিকেতন' প্রতিষ্ঠা করেন। সঙ্গীতে অবদানের জন্য তিনি ১৯৮৫ সালে বাংলাদেশ সরকার কর্তৃক প্রদত্ত একুশে পদক লাভ করেন।

## প্রাথমিক জীবন
আবেদ হোসেন ১৯২৯ সালের ১ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা ওস্তাদ আয়েত আলী খাঁ একজন বরেণ্য উচ্চাঙ্গ সঙ্গীতশিল্পী এবং মাতা উমার উন-নেসা খানম। তার চাচা ওস্তাদ আলাউদ্দিন খাঁ উপমহাদেশের প্রখ্যাত সঙ্গীতজ্ঞ। ছয় ভাইবোনের মধ্যে মোবারক সর্বকনিষ্ঠ। তার বড় তিন বোন আম্বিয়া, কোহিনূর, ও রাজিয়া এবং ছোট দুই ভাই প্রখ্যাত সঙ্গীতজ্ঞ বাহাদুর হোসেন খান এবং সঙ্গীত গবেষক ও লেখক মোবারক হোসেন খান।

পারিবারিক ঐতিহ্য অনুযায়ী ছেলেবেলা থেকে সঙ্গীত সাধনা করেছেন। দেশ বিভাগের পূর্ব থেকে তাঁর পিতার গান শিখানোর উদ্দেশ্যে কুমিল্লা জেলায় যাতায়াত ছিল এবং ১৯৪৭ সালে দেশ বিভাগের পর তাঁরা সপরিবারে সেখানে চলে যান। আবেদ সেখানে কুমিল্লা ভিক্টোরিয়া কলেজ থেকে স্নাতক পাস করেন।

## কর্মজীবন
আবেদ হোসেন ১৯৫০ সালে বাংলাদেশ বেতারের নিজস্ব শিল্পী হিসেবে যোগ দেন। বাংলাদেশ বেতার ও টেলিভিশনে তাঁর সুরকৃত গান প্রচারিত হত। তিনি চলচ্চিত্রের সঙ্গীতও পরিচালনা করেন। তিনি কথাসাহিত্যিক হুমায়ুন কাদির রচিত উপন্যাস *নদী ও নারী* অবলম্বনে নির্মিত *[[নদী ও নারী]]* চলচ্চিত্রের সঙ্গীত পরিচালনা করেন। তিনি ৩৬ বছর বাংলাদেশ বেতারে সঙ্গীত পরিচালক হিসেবে কর্মরত ছিলেন এবং ১৯৮৬ সালে মুখ্য সঙ্গীত প্রযোজক পদে থাকাকালীন অবসর গ্রহণ করেন। পরবর্তীতে চুক্তিভিত্তিতে আরো প্রায় ১০ বছর এই দায়িত্ব পালন করেন।

বাংলাদেশ বেতারে ফজল-এ-খোদা রচিত ও আবেদ হোসেন খান সুরারোপিত দেশাত্ববোধক গান"যে দেশেতে শাপলা শালুক ঝিলের জলে ভাসে" অসম্ভব জনপ্রিয়তা অর্জন করে।

আবেদ হোসেনের ৩ খণ্ডে রচিত *সুর-লহরী* গ্রন্থটি সঙ্গীত বিষয়ের পাঠ্যতালিকায় অন্তর্ভুক্ত। তিনি ঢাকা সঙ্গীত মহাবিদ্যালয়ের প্রতিষ্ঠাতাদের মধ্যে অন্যতম। ১৯৭৩ সালে তিনি উচ্চাঙ্গ সঙ্গীত শিক্ষা প্রদানের লক্ষ্যে 'ওস্তাদ আয়েত আলী খাঁ সঙ্গীত নিকেতন' নামক সঙ্গীত একাডেমী প্রতিষ্ঠা করেন এবং মৃত্যুর পূর্ব পর্যন্ত এই প্রতিষ্ঠানের অধ্যক্ষ ও সভাপতির দায়িত্ব পালন করেন।

## ব্যক্তিগত জীবন
আবেদ হোসেনের পুত্র শাহাদাত হোসেন খানও একজন গুনী সঙ্গীত ব্যক্তিত্ব। তার দুই জমজ নাতনী আফসানা খান সেতার বাদক ও রুখসানা খান সরোদ বাদক।

## মৃত্যু
আবেদ হোসেন ১৯৯৬ সালের ২৯ এপ্রিল মৃত্যুবরণ করেন।

## সম্মাননা
* উচ্চাঙ্গ সঙ্গীতে অবদানের জন্য বাংলাদেশ সরকার প্রদত্ত একুশে পদক, ১৯৮৫।
* বাংলাদেশ শিল্পকলা একাডেমি পুরস্কার।
* বুলবুল ললিতকলা একাডেমি পুরস্কার।
* ইউনেস্কো ও সরকারী সঙ্গীত মহাবিদ্যালয় থেকে যুগ্মভাবে মরণোত্তর 'জাতীয় সঙ্গীত সম্মেলন সম্মাননা' ২০০২।

## আরও দেখুন
* বাহাদুর হোসেন খান
* মোবারক হোসেন খান

## তথ্যসূত্র

## বহিঃসংযোগ
* বাংলাপিডিয়ায় খান, ওস্তাদ আবেদ হোসেন

বিষয়শ্রেণী:১৯২৯-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী উচ্চাঙ্গ সঙ্গীতশিল্পী
বিষয়শ্রেণী:বাংলাদেশী সেতারবাদক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশ শিল্পকলা একাডেমি পুরস্কার বিজয়ী
বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ
বিষয়শ্রেণী:বিংশ শতাব্দীর পুরুষ সঙ্গীতজ্ঞ
বিষয়শ্রেণী:একুশে পদক বিজয়ী
গুরবানি জাজ

**গুরবানি জাজ** হলেন একজন ভারতীয় মডেল, অভিনেত্রী এবং টেলিভিশন উপস্থাপক। তিনি অধিক পরিচিত **ভিজে বানি** এবং **বানি জে** নামে। তিনি সর্বপ্রথম টেলিভিশন পর্দায় উপস্থিত হন *[[এমটিভি রোডিস|এমটিভি রোডিসের]]* মাধ্যমে, যেখানে তিনি দ্বিতীয় স্থান অধিকার করেন। সম্প্রতি তিনি জনপ্রিয় অনুষ্ঠান *[[বিগ বস|বিগ বসের]]* দশম আসরে একজন প্রতিযোগী হিসেবে ছিলেন, যেখানে তিনি দ্বিতীয় স্থান অধিকার করেন।

## ব্যক্তিগত জীবন
গুরবানি পাঞ্জাবের চণ্ডীগড়ে বড় হয়েছেন। *[[এমটিভি রোডিস|এমটিভি রোডিসের]]* চতুর্থ আসরের মাধ্যমে তিনি সবার নজরে আসেন। তার পরিবারে তার মা তানিয়া এবং তার বড় বোন সানেয়া রয়েছেন। তিনি তার পেশীবহুল এবং ফিট শরীরের জন্য অনেক সময় আপত্তিকর বক্তব্য শুনেছেন। কিন্তু তিনি সেসকল কথার তোয়াক্কা না করে সামনে এগিয়ে যান। তিনি এখনো নিয়মিত জিমে সময় ব্যয় করেন। বর্তমানে তিনি একটি ফিটনেস অ্যাপ্লিকেশনের বাণিজ্যিক মুখপাত্র। তিনি ২০১৬ সাল হতে টেলিভিশন অভিনেতা যুবরাজ ঠাকুরের সাথে সম্পর্কে আবদ্ধ আছেন।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় নারী মডেল
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:এমটিভি রোডিসের প্রতিযোগী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:চণ্ডীগড়ের অভিনেত্রী
বিষয়শ্রেণী:চণ্ডীগড়ের নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
এশিয়ান হ্যান্ডবল ফেডারেশন

**এশিয়ান হ্যান্ডবল ফেডারেশন** যা সংক্ষিপ্ত নাম **এএইচএফ** নামে বেশি পরিচিত, হল এশীয় হ্যান্ডবল দলসমূহের পরিচালনা ও নিয়ন্ত্রণকারী সংস্থা। এতে এশীয় অঞ্চলের জাতীয় হ্যান্ডবল দল সমূহ প্রতিনিধিত্ব করে।

## ইতিহাস
এশিয়ান হ্যান্ডবল ফেডারেশন একমাত্র বিশ্বমানের সংস্থা, যার ইতিহাসে এ পর্যন্ত দ্বায়িত্ব পালনকারী দুজন সভাপতি একই দেশের এবং তারা হলেন পিতা ও পুত্র।

১৯৭৪ সালে ইরানের তেহরানে ৭ম এশিয়ান গেমস চলাকালে এএইচএফ প্রতিষ্ঠিত হয়।

## সভাপতি

## প্রতিযোগিতা
* এশীয় পুরুষ হ্যান্ডবল চ্যাম্পিয়নশিপ
* এশীয় মহিলা হ্যান্ডবল চ্যাম্পিয়নশিপ
* জুনিয়র পুরুষ চ্যাম্পিয়নশিপ
* জুনিয়র মহিলা চ্যাম্পিয়নশিপ
* পুরুষ যুব চ্যাম্পিয়নশিপ
* মহিলা যুব চ্যাম্পিয়নশিপ
* এশিয়ান গেমস
* যুব এশিয়ান গেমস
### বীচ হ্যান্ডবল
* এশিয়ান বীচ হ্যান্ডবল চ্যাম্পিয়নশিপ
* এশিয়ান যুব বীচ হ্যান্ডবল চ্যাম্পিয়নশিপ
* এশিয়ান বীচ গেমস

## তথ্যসূত্র

## বহিঃসংযোগ
*   Official website


বিষয়শ্রেণী:হ্যান্ডবল পরিচালনা পরিষদ
বিষয়শ্রেণী:আন্তর্জাতিক হ্যান্ডবল ফেডারেশনের সদস্য
বিষয়শ্রেণী:এশিয়াতে হ্যান্ডবল
বিষয়শ্রেণী:এশিয়ায় ক্রীড়া পরিচালনা পরিষদ
বিষয়শ্রেণী:১৯৭৪-এ প্রতিষ্ঠিত
বিষয়শ্রেণী:১৯৭৪-এ এশিয়ায় প্রতিষ্ঠিত
তুলুজ ট্রাম

**তুলুজ ট্রামওয়ে** (ফ্রেঞ্চ: ট্রামওয়ে ডি তুলাউস) হল ফ্রান্সের মিডো-পিরেনেয়েস তুলুজের দুই লাইনের ট্রাম ব্যবস্থা এবং ব্লাউজ্যাকের মধ্য দিয়ে ট্যুলেউস থেকে বউজেল উপকূলে চালানো হয়। লাইন টি১ টি ট্রামওয়ে ২৪ টি স্টেশনে কাজ করে এবং ১৫ কিলোমিটার (9.3 মাইল) লম্বা রুট অতিক্রম করে। তিনটি স্টেশন, ২.৪-কিলোমিটার (1.5 মাইল) লাইন টি২ শাখা লাইন সহ যা ২০১৫ সালের এপ্রিল মাসে খোলা হয়,  সমগ্র তুলুজ ট্রামওয়ে ২৭ টি স্টেশন পরিচালনা করে। 

সিস্টেম এবং তার ভাড়া গঠন টউলস এর টিসিও নেটওয়ার্কের মধ্যে অন্তর্ভুক্ত করা হয়, যা টউলজ মেট্রো অন্তর্ভুক্ত।

## লাইন টি১
লাইন টি১ মূলত ১৮ টি স্টেশনগুলি চরিচালনা করে এবং ১১ কিলোমিটার (৬.৮ মাইল) দীর্ঘ একটি রুট অতিক্রম করে। এটি মূলত পরিকল্পনা ছিল যে লাইন টি১ টি ট্রামওয়ে ২৭ নভেম্বর ২০১০ খোলার কথা ছিল, কিন্তু শিল্পকর্মটি ২০১০ সালের ডিসেম্বরে খোলার বিলম্বিত হয়। 

ট্র্যাঙ্ক লাইন টি১ এর একটি বর্ধন মূল চার থেকে প্রায় চার কিলোমিটার দূরে Arne থেকে Garonne এবং Palais ডি বিচারপতি, ট্রাম এবং তুলুজ মেট্রো লাইন বি মধ্যে সরাসরি স্থানান্তর করার অনুমতি দেয়, ডিসেম্বর 2013 সালে খোলা হয়েছে। 

## আরও দেখুন
* ইউরোট্রাম
## তথ্যসূত্র

বিষয়শ্রেণী:ট্রাম
বিষয়শ্রেণী:ফ্রান্সের দ্রুতগামী গণপরিবহন ব্যবস্থা
বেলাবাসিনী গুহ

**বেলাবাসিনী গুহ** (ইংরেজি: Belabasini Guha) (জন্ম ৪ মার্চ, ১৯০৫ - মৃত্যু: জুলাই, ১৯৬৭) একজন বাঙালি শিক্ষাবিদ, চিত্রশিল্পী ও স্বাধীনতা সংগ্রামী। তিনি বহুমুখী প্রতিভার অধিকারী মহিলা ছিলেন। স্ত্রী শিক্ষার উন্নতিকল্পে ও পুরাণ শাস্ত্র রচনায় বাংলা সাহিত্যে তার বিশেষ অবদান আছে।

## প্রারম্ভিক জীবন
শ্রীমতি বেলাবাসিনী গুহ বাংলাদেশের ফরিদপুর জেলার ঢেউখালি গ্রামে জন্মগ্রহণ করেন। তার পিতার নাম ছিল যোগেন্দ্রচন্দ্র। স্ত্রী শিক্ষার প্রসার না থাকায় পিতৃগৃহ বা শ্বশুরালয়ে তার শিক্ষার সুযোগ হয়নি। কিন্তু তিনি নিজে ছোটবেলা থেকে ছবি আঁকতে ভালবাসতেন। গ্রামাঞ্চলে তুলির অভাবে বিড়ালের লোম দিয়ে ছবি আঁকার চেষ্টা করতেন। তের বছর বয়েসে সুবোধচন্দ্র গুহর সাথে তার বিবাহ হয়। বিয়ের পরে কলকাতায় এসে কোনো স্কুলে বা অঙ্কন শিক্ষকের কাছে শেখার সুযোগ হয়নি তবু নিজে নিজেই সহজাত প্রতিভায় জল রঙ ও তেল রঙে ছবি আঁকতেন। তার আঁকা ছবি, মাটির কাজ, জয়পুরী মিনারের কাজ বহু শিল্পীর প্রশংসা পায়।

## সমাজসেবা
তার সময় সরকারী কলা বিদ্যালয়ে মহিলাদের প্রবেশাধিকার ছিলোনা। তিনি ভারতবর্ষ ও অন্যান্য পত্রপত্রিকায় মেয়েদের শিল্প শিক্ষার দাবীতে লেখালিখি করতে থাকেন। মহিলা চিত্র বিদ্যালয় তার প্রতিষ্ঠিত সংস্থা। ১৯৪৬ সালের দাঙ্গার পর সাম্প্রদায়িক সম্প্রীতি রক্ষার জন্যে কলকাতা বন্দর এলাকায় মুসলিম শ্রমিক বস্তিতে গিয়ে কাজ করেছেন। সামাজিক জনকল্যাণকর নানা কাজের সাথে যুক্ত ছিলেন তিনি। শান্তি দাস প্রতিষ্ঠিত দীপালী শিক্ষামন্দিরে বিনা পয়সায় অঙ্কন শিক্ষকের কাজ করেছেন।

## স্বাধীনতা আন্দোলন
স্বদেশী আন্দোলনের প্রতি তার সহানুভূতি ছিল। বিপ্লবী ভূপেশ নাগ ছিলেন তার মামা, সেই সূত্রে অগ্নিযুগের বিপ্লবীদের সংস্পর্শে আসেন এবং ১৯৪২-৪৭ নানা রাজনৈতিক কর্মকাণ্ডের সাথে যুক্ত হয়ে পড়েন। বিপ্লবী পুলিনবিহারী দাসের কাছে লাঠিখেলা ও যুযুৎসু শিক্ষা নেন। ফেরারী বিপ্লবীদের আশ্রয়দান, অস্ত্রশস্ত্র ইত্যাদি বাড়িতে রাখার জন্যে পুলিশি হেনস্থার সম্মুখীন হতে হয় তাকে। তার কন্যা অহনা গুহও রাজনৈতিক আন্দোলনে জড়িত ছিলেন। ১৯৪৫-৪৬ সালে দেশব্যাপী গন আন্দোলনের সময় বিপ্লবী ত্রৈলোক্যনাথ চক্রবর্তী মহারাজের সাথে উত্তরবঙ্গের বিভিন্ন জায়গায় সফর করেন ও বক্তৃতা দেন।

## সাহিত্য
কন্যা অহনার মৃত্যুর পর রাজনৈতিক জগৎ থেকে সরে এসে সাহিত্য চর্চায় মন দেন। সংস্কৃত ভাষা জানতেন। বৈদিক পুরাণ সাহিত্যে তিনি ছিলেন সুপন্ডিত। পুরাণ, বেদ, হিন্দু শাস্ত্র, ফলিত জ্যোতিষ ইত্যাদি নিয়ে অধ্যয়ন করেছেন। প্রাতিষ্ঠানিক শিক্ষা না থাকলেও নিজের চেষ্টায় ইংরেজি শিখে নেন। নক্ষত্রমন্ডলীকে ভালভাবে চিনতেন ও নর্টনের স্টার এটলাসের সাহায্যে সেগুলি অধ্যয়ন করেন। তার শ্রেষ্ঠ কীর্তি ঋগ্বেদ ও নক্ষত্র নামক গ্রন্থের পান্ডুলিপি রচনা। এটি একটি আকরগ্রন্থ। তার মৃত্যুর পর এই বইটি প্রকাশিত হয়।

## মৃত্যু
১৯৬৭ সালের জুলাই মাসে মারা যান বেলাবাসিনী গুহ।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:ভারতীয় বিপ্লবী
বিষয়শ্রেণী:নারী বিপ্লবী
পবলেট মঠ

**সান্টা মারিয়া ডি পবলেট রাজকীয় মঠ** ১১৫১ সালে প্রতিষ্ঠিত একটি সিস্টারশান মঠ। এটি কাতালোনিয়ার (স্পেন) কঙ্কা ডি বারবেরা জেলায় প্রাইডস পর্বতমালার পাদদেশে অবস্থিত। মুরদের কাছ থেকে জয় করা জমিতে ফ্রান্সের সিস্টারশান সন্ন্যাসীরা এটি তৈরী করেন। প্রধান স্থপতি ছিলেন আরনাউ বারগিউস।

সিস্টারশান ত্রিভুজ নামে পরিচিত তিনটি মঠ, যাদের সাহায্যে দ্বাদশ শতাব্দীতে কাতালোনিইয়ায় ক্ষমতা বজায় রাখা হয়েছিল, এটি তাদের প্রথম। বাকি দুটি হল ভালবোনা ডি লে মনগেস ও সান্টে ক্রেউস।

পবলেট মঠ ১৯৯১ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।

## তথ্যসূত্র
তুলুজ

**তুলুজ** (; আ-ধ্ব-ব: [tuluz]; ; ) পশ্চিম ইউরোপের রাষ্ট্র ফ্রান্সের দক্ষিণে অবস্থিত অক্সিতানি রেজিওঁ (প্রশাসনিক বিভাগ) এবং ওত-গারন দেপার্ত্যমঁ-র (জেলা) প্রশাসনিক কেন্দ্র। নগরীটি ভূমধ্যসাগর থেকে ১৫০ কিলোমিটার পশ্চিমে, আটলান্টিক মহাসাগর থেকে ২৩০ কিলোমিটার পূর্বে এবং ফ্রান্সের রাজধানী প্যারিস থেকে ৬৮০ কিলোমিটার দক্ষিণে গারন নদীর তীরে অবস্থিত। ২০১৭ সালের হিসাব অনুযায়ী মূল তুলুজ নগরীর জনসংখ্যা প্রায় ৪ লক্ষ ৮০ হাজার এবং বৃহত্তর তুলুজ মহানগর এলাকার আয়তন ১৩ লক্ষ ৬০ হাজার। জনসংখ্যার বিচারে প্যারিস, লিওঁ ও মার্সেই নগরীর পরে তুলুজ ফ্রান্সের চতুর্থ বৃহত্তম নগরী (লিল ও বর্দো-র আগে)।

তুলুজ ইউরোপের বায়বান্তরীক্ষ শিল্পখাতের কেন্দ্রবিন্দু। এখানে বিমান নির্মাতা ব্যবসা প্রতিষ্ঠান এয়ারবাস, স্পট কৃত্রিম উপগ্রহ ব্যবস্থা, বিমান নির্মাতা প্রতিষ্ঠাতা এটিআর-এর প্রধান কার্যালয়গুলি এবং "অ্যারোস্পেস ভ্যালি" ("বায়বান্তরীক্ষ উপত্যকা") অবস্থিত। এছাড়া এখানে অণুপ্রক্রিয়াজাতকারক বা মাইক্রোপ্রসেসর বর্তনী নির্মাতা ইন্টেল কোম্পানির ইউরোপীয় প্রধান কার্যালয় এবং ইউরোপের সর্ববৃহৎ মহাকাশ কেন্দ্র তুলুজ মহাকাশ কেন্দ্রটি অবস্থিত। এছাড়া তুলুজে থালেস আলেনিয়া স্পেস, সাফ্রান, লিবহের-অ্যারোস্পেস এবং এয়ারবাস ডিফেন্স অ্যান্ড স্পেস প্রতিষ্ঠানগুলির উপস্থিতি তাৎপর্যপূর্ণ।

১২২৯ সালে প্রতিষ্ঠিত তুলুজ বিশ্ববিদ্যালয় ইউরোপের প্রাচীনতম বিশ্ববিদ্যালয়গুলির একটি। এখানে ১ লক্ষেরও বেশি ছাত্রছাত্রী অধ্যয়ন করে। এটি ফ্রান্সের চতুর্থ বৃহত্তম বিশ্ববিদ্যালয় অঙ্গন বা ক্যাম্পাস (প্যারিস, লিওঁ ও লিল বিশ্ববিদ্যালয়গুলির পরে)।

তুলুজ ও প্যারিসের অর্লি বিমানবন্দরের মধ্যবর্তী বিমানপথটি ইউরোপের ব্যস্ততম বিমানপথ; এ পথে ২০১৪ সালে প্রায় ২৪ লক্ষ যাত্রী ভ্রমণ করেছিল। ফ্রান্সের লেক্সপ্রেস ও শালঁজ সাময়িকীর প্রস্তুতকৃত মর্যাদাক্রম অনুযায়ী তুলুজ অর্থনৈতিকভাবে ফ্রান্সের সর্বাধিক কর্মচঞ্চল ও বেগবান নগরী।

প্রাচীন যুগে রোমানরা এই লোকালয়টি প্রতিষ্ঠান করে। ৫ম শতকে এসে এটি ভিসিগথীয় রাজ্যের রাজধানী শহরে পরিণত হয়। মধ্যযুগের শেষ পর্বে ও আধুনিক যুগের প্রথম পর্বে এটি ফ্রান্সের লংদক প্রদেশের রাজধানী ছিল। ফরাসি বিপ্লবের পরে লংদকসহ অন্যান্য প্রদেশগুলিকে বিলুপ্ত করা হলেও তুলুজ দক্ষিণ ফ্রান্স তথা অক্সিতানি-র অনানুষ্ঠানিক সাংস্কৃতিক রাজধানী হিসেবে তার মর্যাদা সমুন্নত রাখে। বর্তমানে এটি ফ্রান্সের দ্বিতীয় বৃহত্তম প্রশাসনিক বিভাগ বা রেজিওঁ অক্সিতানি-র রাজধানী।

তুলুজ নগরীতে তিনটি ইউনেস্কো বিশ্ব ঐতিহ্যবাহী স্থান বিদ্যমান: ১৯৯৬ সালে মনোনীত কানাল দ্যু মিদি খাল, ১৯৯৮ সালে মনোনীত সাঁ-সেরনাঁ-র বাজিলিকা গির্জা (যা কিনা ইউরোপে অদ্যাবধি টিকে থাকা রোমান-সদৃশ স্থাপত্যশৈলীর বৃহত্তম স্থাপনা) এবং ১৯৯৮ সালে মনোনীত প্রাক্তন হাসপাতাল ওতেল-দিও সাঁ-জাক। শেষোক্ত দুইটি স্থাপনাকে স্পেনের সান্তিয়াগো দে কম্পোসতেলা গির্জাতে পদব্রজে ভ্রমণকারী তীর্থযাত্রীদের পথের উপর অবস্থিত বলে গুরুত্ব দেওয়া হয়। তুলুজ নগরীর সিংহভাগ ভবন হালকা গোলাপী বর্ণের পোড়ামাটির ইট দিয়ে তৈরি বলে নগরের স্থাপত্যশৈলীতে এক বিশেষ অনন্যতা এসেছে। এ কারণে তুলুজের ডাকনাম "লা ভিল রোজ" (La Ville Rose, অর্থাৎ "গোলাপী নগরী")।

## আরও দেখুন
* তুলুজ ট্রাম

## তথ্যসূত্র

বিষয়শ্রেণী:ফ্রান্সের শহর
বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত জনবহুল স্থান
সত্তা শনাক্তকরণ

**সত্তা শনাক্তকরণ** (ইংরেজিতে Agent detection) হচ্ছে প্রাণীর (মানুষেরও) এমন একটি প্রবৃত্তি যেখানে বলা হয়, এই পরিবেশে সংগঠিত কোনো ঘটনার (প্রাকৃতিক) পিছনে কোনো সংবেদী অথবা বুদ্ধিমান সত্তার উদ্দেশ্যমূলক হস্তক্ষেপ রয়েছে। বাস্তবে কোনো বুদ্ধিমান সত্তার হস্তক্ষেপ থাকতেও পারে আবার নাও থাকতে পারে। 

## বিবর্তনীয় সূচনা
এটা বিশ্বাস করা হয় যে, মানুষই টিকে থাকার কৌশল হিসেবে অলৌকিক সত্তার অনুধাবন কে বিবর্তিত করেছে।  ধরা যাক, একটা পরিস্থিতি, যেখানে একজন মানুষ জানে না- সে ছাড়া অন্য কোনো বুদ্ধিমান সত্তা আছে কিনা, (বহিরাগত বা আদিকালে যেহেতু মানুষ ভিন্ন ভিন্ন গোত্রে বাস করত, এবং এক গোত্রের মানুষ বেশিরভাগ সময় অন্য গোত্রের শত্রু ছিল- এধরনের অন্য গোত্রের কোনো শত্রু আশেপাশে আছে কিনা), সেক্ষেত্রে প্রথম থেকেই কেও আশেপাশে থাকতে পারে, একথাটা মাথায় রেখে কাজ করলে অগ্রিম সতর্ক থাকা যায় (প্রতিকারের চেয়ে প্রতিরোধই উত্তম ব্যবস্থা) - যা টিকে থাকতে সহায়তা করে। উদাহরণস্বরূপ: যদি একজন মানুষ মাটিতে খাজকাটা কিছু দেখেই ভাবে, এটা সিংহের পায়ের ছাপ, তখন সে আগে থেকেই সতর্ক হয়ে যায়, এবং পুর্বানুমান করবে, আশেপাশে সিংহ আছে। এই ভুলটির ফলে তার জীবনে কোনো বিপত্তি আসবে না। কিন্তু যদি সে একে এড়িয়ে যায়, তাহলে দেখা যাবে ভবিষ্যতে বাস্তব সিংহের পায়ের ছাপকেই এড়িয়ে যাবে, এতে করে তার জীবনবিপত্তির একটা সম্ভাবনা তৈরী হয়। তাই টিকে থাকার সুবিধার্থে কোনো কিছু নেই এটা ভাবার তুলনায় কোনো কিছু আছে, এটা ভাবাই সর্বাপেক্ষা উত্তম।

মনোবিদ কার্ট গ্রে এবং ডেনিয়েল ওয়েগনার লিখেছেন: 

## ধর্মে ভূমিকা

কিছু বিজ্ঞানী মনে করেন সৃষ্টিকর্তা ঈশ্বর হচ্ছেন এজেন্ট ডিটেকশনের উপজাত। স্পেনডেল অভিযোজিত অংশের সাইড ইফেক্ট হিসেবে তৈরী হয়। মনস্তত্বে একটি বিষয় আছে, তা হলো" যদি তুমি কোনো জঙ্গলে ডাল ভাঙ্গার আওয়াজ শুনতে পাও, তবে ধরে নিবে এর পিছনে কোনো উদ্দেশ্যমুলক বল কাজ করছে।" এই চারিত্রিক বৈশিষ্ট্যই  প্রাইমেটদের খুন হয়ে যাওয়া বা খাদ্য হিসেবে কারো পেটে চলে যাবার হাত থেকে রক্ষা করেছিল। যাইহোক, এই হাইপোথিটিক্যাল বৈশিষ্ট্য আধুনিক মানুষের অভ্যন্তরেও কাজ করে। কিছু বিবর্তনীয় মনোবিজ্ঞানী তাত্ত্বিক ভাবে এটাই বিশ্লেষণ করেছেন যে,  "এমনকি যদি জঙ্গলে বাতাসের কারণে মড়মড় আওয়াজ হয়, আধুনিক মানুষ ধরে নেয় এর পিছনে কোনো সংবেদী প্রতিনিধি আছে, তারা এই প্রতিনিধিকে ঈশ্বরও ভেবে বসতে পারে।"  

গ্রে এবং ওয়েগনার আরো বলেন, সত্তা শনাক্তকরণ মানুষের ঈশ্বরে বিশ্বাসের একটা ভিত্তি ছিল। কিন্তু শুধুমাত্র সত্তা থেকে ঈশ্বরে বিশ্বাস সম্পর্কিত ধারণা পুরোপুরি জন্ম নেয় নি। মানুষের মনস্তত্ত্ব; আরো বিশেষায়িতভাবে বললে অস্তিত্ববাদের সপক্ষে মনস্তত্ব- তৈরীর যে সক্ষমতা তাই আমাদের মননে ঈশ্বর নামক চেতনাগত ধারণাকে জন্ম দিতে নির্দেশিকা দিয়েছে।

## আরও দেখুন
* রিলিজিয়ন এক্সপ্লেইন্ড

## তথ্যসূত্র

বিষয়শ্রেণী:ধর্মের মনোবিজ্ঞান
বিষয়শ্রেণী:বিবর্তনীয় মনোবিজ্ঞান
বিষয়শ্রেণী:স্নায়ুধর্মতত্ত্ব
বিষয়শ্রেণী:ঈশ্বরের সৃষ্টি
বিষয়শ্রেণী:স্রষ্টার উদ্ভব
বিষয়শ্রেণী:অলৌকিক সত্তার জন্ম
বিষয়শ্রেণী:বিবর্তনমূলক মনোবিজ্ঞান
আনা পিটারসন

**আনা মিশেল প্যাটারসন** (; জন্ম: ১২ সেপ্টেম্বর, ১৯৯০) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। হোয়াইট ফার্নস ডাকনামে পরিচিত নিউজিল্যান্ড ক্রিকেট দলের অন্যতম সদস্য তিনি। ঘরোয়া রাজ্য লীগ ক্রিকেটে অকল্যান্ড হার্টসের প্রতিনিধিত্ব করছেন। দলে তিনি মূলতঃ ডানহাতি অফ ব্রেক বোলার। এছাড়াও, ডানহাতে নিচেরসারিতে ব্যাটিং করে থাকেন **আন্না প্যাটারসন**।

## খেলোয়াড়ী জীবন
১৯ ফেব্রুয়ারি, ২০১৭ তারিখে স্বাগতিক অস্ট্রেলিয়ার বিপক্ষে দূর্দান্ত ক্রীড়াশৈলী উপস্থাপন করেন। জিলংয়ের কার্দিয়ানা পার্কে অনুষ্ঠিত সিরিজের দ্বিতীয় টুয়েন্টি২০ আন্তর্জাতিকে হ্যাট্রিকের সন্ধান পান। খেলার শেষ ওভারে তিনি একে-একে জেস জোনাসেন, এলিশা হিলি ও মেগান শুটকে আউট করে এ কৃতিত্ব প্রদর্শনে সক্ষম হন। এরফলে তার দল নাটকীয়ভাবে জয় পায়।

আসন্ন মহিলা ক্রিকেট বিশ্বকাপকে সামনে রেখে ১৬ মে, ২০১৭ তারিখে সুজি বেটসকে অধিনায়কত্ব করে নিউজিল্যান্ডের ১৫-সদস্যদের তালিকা প্রকাশ করা হয়। এতে তিনিও অন্তর্ভুক্ত হন।

## তথ্যসূত্র

## আরও দেখুন
* লেই কাস্পারেক
* কেভিন পিটারসন
* ২০১৭ মহিলা ক্রিকেট বিশ্বকাপের দলসমূহ
* মহিলাদের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:অকল্যান্ড হার্টসের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টস স্পিরিটের ক্রিকেটার
বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী
বিক্রম সিং চৌহান

**বিক্রম সিং চৌহান** হলেন একজন ভারতীয় অভিনেতা এবং মডেল। তিনি ভারতের দেরাদুনে জন্মগ্রহণ করেন। তিনি স্টার প্লাসে প্রচারিত *[[জানা না দিল সে দূর]]* নামক নাটকে অভিনয়ের মাধ্যমে জনপ্রিয়তা অর্জন করেছেন।

## কর্মজীবন
তিনি জি টিভিতে প্রচারিত জনপ্রিয় নাটক *[[কবুল হ্যায়|কবুল হ্যায়ের]]* মাধ্যমে টেলিভিশন জগতে পদার্পণ করেন। কবুল হ্যায়-এর পর তিনি মিলিয়ন ডলার গার্ল এবং এক হাসিনা থি এর মতো নাটকে অভিনয় করেছেন। তিনি ২০১৫ সালে মুক্তিপ্রাপ্ত চলচ্চিত্র দ্য পারফেক্ট গার্ল চলচ্চিত্রে একটি পার্শ্ব চরিত্রে অভিনয়ের মাধ্যমে চলচ্চিত্রে পদার্পণ করেন। তিনি বর্তমানে স্টার প্লাসে প্রচারিত জনপ্রিয় নাটক *[[জানা না দিল সে দূর|জানা না দিল সে দূরে]]* প্রধান চরিত্রে অভিনয় করছেন।

## অনুষ্ঠানের তালিকা
### টেলিভিশন

### ওয়েব

### চলচ্চিত্র

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় টেলিভিশন অভিনেতা